కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Saaho: షేడ్స్ ఆఫ్ ‘సాహో’ వీడియో.. కళ్లు చెదిరే యాక్షన్ ఎపిసోడ్స్
‘షేడ్స్ ఆఫ్ సాహో’ వీడియోలో యాక్షన్ సన్నివేశాలు హాలీవుడ్ రేంజ్‌లో ఉన్నాయి. ప్రముఖ  హాలీవుడ్ స్టంట్స్ మాస్టర్ కెన్నీ బటీస్ పలు యాక్షన్ సన్నివేశాలను ప్రభాస్‌పై చిత్రీకరించారు.
Samayam Telugu | Updated:
Oct 23, 2018, 08:16PM IST
Saaho: షేడ్స్ ఆఫ్ ‘సాహో’ వీడియో.. కళ్లు చెదిరే యాక్షన్ ఎపిసోడ్స్
‘బాహుబలి’ అఖండ విజయంతో ఇంటర్నేషనల్ స్టార్‌గా మారిన ప్రభాస్ అప్ కమింగ్ మూవీ కోసం యావత్ భారతీయ సినీ ప్రేక్షకులు ఎంతో ఆసక్తితో ఎదురుచూస్తున్నారు. నేడు (అక్టోబర్ 23) ప్రభాస్ బర్త్ డే సందర్భంగా అభిమానులకు అదిరిపోయే ట్రీట్ ఇచ్చాడు ప్రభాస్. గత ఏడాది సాహో టీజర్‌లో ఆకట్టుకున్న ప్రభాస్.. తన పుట్టిన రోజు సందర్భంగా ‘షేడ్స్ ఆఫ్ సాహో’ పేరుతో ప్రమోషనల్ వీడియోను విడుదల చేశారు. రన్ రాజా రన్ ఫేమ్ సుజిత్ దర్శకత్వంలో తెలుగు, తమిళ, హిందీ భాషల్లో సుమారు 200 కోట్ల భారీ బడ్జెట్‌తో ఈ చిత్రాన్ని రూపొందిస్తున్నారు. ప్రభాస్ ఇమేజ్‌ను తగ్గట్లుగా హై టెక్నికల్ వాల్యూస్‌తో ఈ చిత్రాన్ని తెరకెక్కిస్తున్నారు. ఈ చిత్రంలో బాలీవుడ్ బ్యూటీ శ్రద్ధా కపూర్ హీరోయిన్‌గా నటిస్తున్నారు. మందిరా బేడి, జాకీ ష్రాఫ్, నీల్ నితిన్ ముకేష్ తదితరులు బాలీవుడ్ దిగ్గజాలు ఈ చిత్రంలో నటిస్తున్నారు.